laion/Wikipedia-Exotic huggingface dataset:
গ্রেস হপার

রিয়ার অ্যাডমিরাল গ্রেস মুরে হপার (বিবাহপূর্ব নাম গ্রেস ব্রিউস্টার মুরে) (ডিসেম্বর ৯, ১৯০৬ - জানুয়ারি ১, ১৯৯২) একজন মার্কিন কম্পিউটার বিজ্ঞানী ও গণিতবিদ। কম্পিউটার প্রযুক্তির প্রাথমিক পর্যায়ে অবদানের জন্য তিনি বিখ্যাত হয়ে আছেন। তিনি প্রথম কম্পাইলার ও কোবোল প্রোগ্রামিং ভাষা উদ্ভাবন করেন। গ্রেস হপারের জন্ম নিউ ইয়র্ক শহরে, ১৯০৬ সালের ৯ই ডিসেম্বর তারিখে। তার পিতামহ ছিলেন মার্কিন নৌবাহিনীর রিয়ার অ্যাডমিরাল, মাতামহ ছিলেন নিউ ইয়র্ক শহরের অভিজ্ঞ পুরকৌশলী। মাতামহের উৎসাহে গণিত ও জ্যামিতি বিষয়ে গ্রেসের আগ্রহ জন্মায়। ১৯২৪ সালে তিনি নিউ ইয়র্কের পৌকিপ্সিতে অবস্থিত ভাসার কলেজে ভর্তি হন। তার প্রধান আকর্ষণ ছিলো গণিত, পদার্থ বিজ্ঞান, ও প্রকৌশল। এখান থেকে ১৯২৮ সালে স্নাতক ডিগ্রি লাভের পর তিনি ইয়েল বিশ্ববিদ্যালয়ে ভর্তি হন, এবং সেখান থেকে গণিত ও গাণিতিক পদার্থবিজ্ঞানে ১৯৩০ সালে মাস্টার্স, এবং ১৯৩৪ সালে ডক্টরেট ডিগ্রি লাভ করেন। তার ডক্টরেট অভিসন্দর্ভের শিরোনাম ছিলো "A New Criterion for Reducibility of Algebraic Equations"। ১৯৩১ সাল হতে গ্রেস হপার ভাসার কলেজে শিক্ষকতা শুরু করেন। সেখানে ধীরে ধীরে তিনি প্রভাষক, সহকারী অধ্যাপক, ও সহযোগী অধ্যাপকের পদে পদোন্নতি লাভ করেন। ১৯৪১ সালে তিনি ভাসার ফ্যাকাল্টি বৃত্তি লাভ করে নিউ ইয়র্ক বিশ্ববিদ্যালয়ের কুরান্ট ইন্সটিটিউটে এক বছরের জন্য গবেষণা করতে যান। এসময় দ্বিতীয় বিশ্বযুদ্ধ চলছিলো। ১৯৪৩ সালের ডিসেম্বর মাসে গ্রেস হপার মার্কিন নৌবাহিনীতে যোগ দেন, এবং ১৯৪৪ সালের জুন মাসে লেফটেন্যান্ট, জুনিয়র গ্রেড, হিসাবে কমিশন লাভ করেন। এর পর পরই গ্রেস হপার হাওয়ার্ড আইকেনের সংস্পর্শে আসেন। আইকেন তখন মার্কিন নৌবাহিনীর জন্য মার্ক-১ নামের একটি কম্পিউটার তৈরি করছিলেন। হপার এই কম্পিউটারটির ম্যানুয়াল লিখেন। এর পর তিনি এটিকে প্রোগ্রামিং করার কাজ শুরু করেন। যুদ্ধ শেষে গ্রেস হপার নৌবাহিনীর সক্রিয় দায়িত্ব হতে সরে আসেন, কিন্তু হার্ভার্ড বিশ্ববিদ্যালয়ের অধীনে হার্ভার্ড মার্ক ২ ও মার্ক ৩ যন্ত্রগণকের উপরে কাজ করেন। মার্ক-২ এর উপরে কাজ করার সময় তিনি একটি বিকল রিলে যন্ত্রাংশের মধ্যে একটি মথ (প্রজাপতি) খুঁজে পান, যা সেটিকে বিকল করে দিয়েছিলো। এই মথটির কথা হপার লগবুকে উল্লেখ করেন (মথটি সহ), এবং এই ঘটনা হতেই কম্পিউটারের সমস্যা বা ত্রুটিকে বাগ (Bug = পোকা) বলা হয়ে থাকে। "Log Book With Computer Bug"। National Museum of American History। সংগ্রহের তারিখ ২০০৭-০১-১৭।
ফ্লোরিডার হিন্দু মন্দির, টাম্পা

ফ্লোরিডার হিন্দু মন্দির যুক্তরাষ্ট্রের ফ্লোরিডার টাম্পা নামক স্থানে অবস্থিত একটি হিন্দু মন্দির । টাম্পা ফ্লোরিডার সাংস্কৃতিক কেন্দ্র। সেখানকার কিছু ভক্তবৃন্দ একত্রিত হয়ে এ মন্দিরটি প্রতিষ্ঠা করেছেন। এখানে প্রার্থনা,যোগ শিক্ষা ও বিভিন্ন উৎসব-অনুষ্ঠান পালিত হয়। এ মন্দিরের শিক্ষাঃ ‘এক ঈশ্বর-জ্ঞানীরা যার বিভিন্ন নাম দিয়েছেন।’ এ মন্দিরটি পরিচালনার জন্য কয়েকটি কমিটি রয়েছে। কমিটি গুলো ভক্তবৃন্দ গঠন করেন। এখানে শিবরাত্রি,বৈকুন্ড একাদশী, গণেশ চতুর্থী, নবরাত্রি,জন্মাষ্টমী, দীপাবলি পালিত হয়। "সংরক্ষণাগারভুক্ত অনুলিপি"। ১৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৪।  "সংরক্ষণাগারভুক্ত অনুলিপি"। ১৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৪।  ফ্লোরিডার হিন্দু মন্দির,টাম্পা
বেদান্ত সোসাইটি, দক্ষিণ ক্যালিফোর্নিয়া

যুক্তরাষ্ট্রের দক্ষিণ ক্যালিফোর্নিয়ার হলিউডে অবস্থিত বেদান্ত সোসাইটি ১৯৩০ সালে স্বামী প্রভানন্দ প্রতিষ্ঠা করেন। এটি বিশ্বের সকল বেদান্ত সোসাইটির কেন্দ্রীয় কার্যালয়। বেদান্ত সোসাইটি মুলত রামকৃষ্ণ মিশনের অঙ্গ সংগঠন। এখানে একটি আর্কাইভ আছে যেখানে বেদান্ত সোসাইটির ইতিহাস এবং যুক্তরাষ্ট্রে শুরুর দিকের বেদান্ত দর্শন চর্চার প্রসার লাভের ইতিহাস নিবদ্ধ আছে। স্বামী প্রভানন্দ ১৯২৯ সালে পোর্টল্যান্ড,অরেগন থেকে লস এঞ্জেলসে আসেন। ১৯৩৪ সালে তিনি একটি অলাভজনক প্রতিষ্ঠান হিসেবে বেদান্ত সোসাইটি প্রতিষ্ঠা করেন এবং ১৯৭৬ সালে তাঁর মৃত্যুর পূর্ব পর্যন্ত এ প্রতিষ্ঠানটি পরিচালনা করেন। বেদান্ত সোসাইটি বেদান্ত দর্শন সম্পর্কে মানুষকে ধারণা দেবার জন্য বিভিন্ন লেকচার, ক্লাস,সেমিনার আয়োজন করে। এছাড়া তাদের বেদান্ত প্রেসের মাধ্যমে বিভিন্ন বই ও লেখা প্রকাশ করে। এই প্রতিষ্ঠানটি পুরো মার্কিন যুক্তরাষ্ট্র ব্যাপী ছাত্র-ছাত্রী ও তরুন-তরুণীদের মধ্যে বেদান্ত দর্শন,যোগ বা ধ্যান এবং ব্রহ্মচর্য সম্পর্কে আগ্রহী করে তুলছে।এছাড়া এটি শ্রী রামকৃষ্ণ ও স্বামী বিবেকানন্দের বিভিন্ন দিক নিয়ে গবেষণা করে চলেছে। অফিসিয়াল ওয়েবসাইট স্বামী বিবেকানন্দ বেদান্ত দর্শন http://vedanta.org/about-the-vedanta-society/
ইউনাইটেড পিপলস ডেমোক্রেটিক ফ্রন্ট

ইউনাইটেড পিপলস ডেমোক্রেটিক ফ্রন্ট সংক্ষেপে ইউপিডিএফ, (ইংরেজি: United People's Democratic Front) হচ্ছে বাংলাদেশের পার্বত্য চট্টগ্রাম ভিত্তিক একটি আঞ্চলিক রাজনৈতিক দল। ১৯৯৮ সালের ২৬ ডিসেম্বর এটি ঢাকায় একটি কনফারেন্সের মাধ্যমে প্রতিষ্ঠিত হয় এবং শান্তিপূর্ণ গণতান্ত্রিক পথে পার্বত্য চট্টগ্রামের স্বায়ত্তশাসন প্রতিষ্ঠা করতে চায়। কনফারেন্স শেষে পাঁচ সদস্যের আহ্বায়ক কমিটি গঠন করা হয় যেটির আহ্বায়ক হন প্রসিত বিকাশ খিসা। ইউপিডিএফ ২০০১ সালের অষ্টম জাতীয় সংসদ সাধারণ নির্বাচনে অংশগ্রহণ করে, যদিও দুই পদপ্রার্থীর দুজনই পরাজিত হন। অনেক বিশ্লেষণকারীকে অবাক করে দিয়ে প্রতিদ্বন্দ্ব্বিতাকারিগণ বিবেচনাযোগ্য ভোট পান। ২০০৬ সালের নভেম্বরে ঢাকায় পার্টির প্রথম জাতীয় কংগ্রেস অনুষ্ঠিত হয় এবং প্রসিত বিকাশ খিসা ও রবি শঙ্কর চাকমাকে সভাপতি ও সাধারণ সম্পাদক করে কেন্দ্রীয় কমিটি নির্বাচন করা হয়। হোসেন, আকবর (২৭ আগস্ট ২০১৯)। "পাহাড়ে নিরাপত্তা বাহিনীর বড় চ্যালেঞ্জ ইউপিডিএফ"। বিবিসি বাংলা। সংগ্রহের তারিখ ১৩ জুন ২০২০।  "দৈনিক জনকন্ঠ || ইউপিডিএফ এ ভাংগন ॥ একই নামে নতুন দলের আত্মপ্রকাশ"। দৈনিক জনকন্ঠ (ইংরেজি ভাষায়)। সংগ্রহের তারিখ ১৩ জুন ২০২০।  "ইউনাইটেড পিপলস ডেমোক্রেটিক ফ্রন্ট (ইউপিডিএফ)"। প্রিয়.কম (ইংরেজি ভাষায়)। ১৩ জুন ২০২০ তারিখে মূল থেকে আর্কাইভ করা। সংগ্রহের তারিখ ১৩ জুন ২০২০।  "'ইউপিডিএফ নেতাদের নির্দেশে লক্কোচ চাকমা হত্যা করে শক্তিমানকে' | banglatribune.com"। Bangla Tribune। ১৩ জুন ২০২০ তারিখে মূল থেকে আর্কাইভ করা। সংগ্রহের তারিখ ১৩ জুন ২০২০।
পাকিস্তানের জাতীয় পতাকা

পাকিস্তানের জাতীয় পতাকার নকশা প্রণয়ন করেন সৈয়দ আমিরুদ্দিন কেদোয়াই। এই নকশাটি অল ইন্ডিয়া মুসলিম লীগের ১৯০৬ সালের পতাকার উপর ভিত্তি করে তৈরি করা হয়। পাকিস্তান স্বাধীনতা লাভ করার ৩ দিন আগে ১৯৪৭ সালের ১১ই আগস্ট তারিখে এই পতাকাটির নকশা গৃহীত হয়। পতাকাটিকে পাকিস্তানে সাব্‌জ হিলালি পারচাম বলা হয়। উর্দু ভাষার এই বাক্যটির অর্থ হলো "নতুন চাঁদ বিশিষ্ট সবুজ পতাকা"। এছাড়াও এটাকে "পারচাম-ই-সিতারা আওর হিলাল" অর্থাৎ "চাঁদ ও তারা খচিত পতাকা" বলা হয়ে থাকে। পতাকাটির খুঁটির বিপরীত দিকের গাঢ় সবুজ অংশটি ইসলাম ধর্মের প্রতীক। খুঁটির দিকে সাদা অংশ রয়েছে, যা পাকিস্তানে বসবাসরত সংখ্যালঘু অমুসলিমদের প্রতীক। পতাকার মধ্যস্থলে রয়েছে একটি সাদা নতুন চাঁদ, যা প্রগতির প্রতীক; এবং একটি পাঁচ কোনা তারকা, যা ইসলামের পাঁচটি স্তম্ভের প্রতীক। বিভিন্ন অনুষ্ঠানে ব্যবহারের জন্য. ২১' x ১৪', ১৮' x ১২', ১০' x ৬-২/৩' বা ৯' x ৬ ১/৪. ভবনে ব্যবহারের জন্য. ৬' x ৪' or ৩' x ২'. গাড়িতে ব্যবহারের জন্য ১২" x ৮". টেবিলে ব্যবহারের জন্য ৬ ১/৪" x ৪ ১/৪". পাকিস্তান দিবস (মার্চ ২৩) মাদার-ই-মিল্লাত এর জন্মদিন(জুলাই ৩০ পাকিস্তানের স্বাধীনতা দিবস (আগস্ট ১৪) আল্লামা ইকবাল এর জন্মদিন (নভেম্বর ৯) মুহাম্মদ আলী জিন্নাহ এর জন্মদিন (ডিসেম্বর ২৫) অন্যান্য যেসব দিনে সরকারী নির্দেশ রয়েছে। আল্লামা ইকবালের মৃত্যু বার্ষিকী (এপ্রিল ২১) মাদার-ই-মিল্লাতের মৃত্যু বার্ষিকী (জুলাই ৮) মুহাম্মদ আলী জিন্নাহের মৃত্যু বার্ষিকী (সেপ্টেম্বর ১১) নওয়াবজাদা লিয়াকত আলী খান এর মৃত্যু বার্ষিকী (অক্টোবর ১৬) অন্য যেসব দিনে সরকারী নির্দেশ রয়েছে পাকিস্তানের পতাকা বিষয়ে পাকিস্তান সরকারের ওয়েবসাইট।
ইঁদ পরব

ইঁদ পরব বা সনপেটা বা সুনিয়া ভারতের পশ্চিমবঙ্গ রাজ্যের পুরুলিয়া জেলার প্রাচীন উৎসব। এই উৎসবের মাধ্যমে স্থানীয় শাসকের আধিপত্য ও প্রভূত্ব ঘোষণা করা হত। প্রতি বছর ভাদ্র মাসের শুক্ল দ্বাদদশী তিথিতে ইঁদ পরব উৎসব পালিত হত। স্থানীয় রাজা ও ভূস্বামীরা এই উৎসবের পৃষ্ঠপোষক ছিলেন। উৎসবের কয়েকদিন আগে সপারিষদ রাজা শিকারে বেড়িয়ে ইন্দ্রদন্ড বা ইঁদ ডাং বানানোর মতো উপযুক্ত শক্ত ও দীর্ঘ শালগাছ বাছতেন। এরপর গাছটিকে পূজা করে কুঠার দিয়ে রাজা প্রথমে গাছটিকে আঘাত করলে পরিষদেরা সেটিকে কেটে ইঁদটাঁড়ে তুলতেন। এই ভাবে বানানো ইঁদ ডাংয়ের মাথায় একটি কাপড় দিয়ে মোড়া বাঁশের ছাতা বাঁধা হত। পরবের দিন রাজা সেই ছাতাসহ দন্ডটি তুলে ধরে কৃষিকার্যের সূচনার অনুমতি দিতেন। এই সময় রাজা সম্ভাব্য কৃষিকাজ সম্বন্ধে খোঁজ নিয়ে খাজনা নির্দিষ্ট করতেন। তরুণদেব ভট্টাচার্য, পুরুলিয়া,ফার্মা কে এল প্রাইভেট লিমিটেড, ২৫৭-বি, বিপিন বিহারী গাঙ্গুলী স্ট্রিট, কলকাতা-১২, ২০০৯
মাঘ সিম

মাঘ সিম ভারতের পশ্চিমবঙ্গ রাজ্যের পুরুলিয়া জেলার সাঁওতাল সম্প্রদায়ের উৎসব। প্রতি বছর মাঘ মাসে বাবুই জাতীয় ঘাস কাটার জন্য এই উৎসব হয়ে থাকে। গোড়েৎ মাঝি হাড়িয়া তৈরীর উদ্দেশ্যে প্রতি গৃহস্থের নিকট হতে একটু করে চাল বা বাজরা সংগ্রহ করেন। নায়কে স্নান করে মুরগি পূজা করেন। এছাড়াও মঁড়েঁকো, মারাং বুরু, জাহের এরা, গোঁসায় এরা, মাঝি হাড়াম ও সিমা হাড়ার প্রভৃতি উপাস্য দেবতাদের পূজা দেওয়া হয়ে থাকে। অতীতে পারমানিক, জগমাঝি, জগপারমানিক, গোড়েৎ মাঝি, নায়কে, কুড়ান নায়কে প্রভৃতি সাঁওতাল সমাজের প্রধান পদাধিকারীরা পদত্যাগ করতেন এবং নতুন সমাজ প্রধানের নির্বাচন করা হত। জমিজমা নতুন করে বিলি বন্দোবস্তের ব্যবস্থাও করা হত। বর্তমানে পদগুলি বংশানুক্রমিক হয়ে যাওয়ায় ও জমি উত্তরাধিকার সূত্রে ভোগ করার ব্যবস্থা থাকায় এই প্রথা রীতিরক্ষা মাত্র হয়ে গেছে। তরুণদেব ভট্টাচার্য, পুরুলিয়া,ফার্মা কে এল প্রাইভেট লিমিটেড, ২৫৭-বি, বিপিন বিহারী গাঙ্গুলী স্ট্রিট, কলকাতা-১২, ২০০৯
এরঃক সিম

এরঃক সিম ভারতের পশ্চিমবঙ্গ রাজ্যের পুরুলিয়া জেলার সাঁওতাল সম্প্রদায়ের কৃষিভিত্তিক উৎসব। এরঃক সিম সাঁওতাল সম্প্রদায়ের বছরের প্রথম উৎসব। এই উৎসবের মাধ্যমে কৃষিজমিতে বীজ রোপণ করা হয়ে থাকে। প্রতি ঘরে মুরগী বলি দিয়ে সম্ভাব্য ভালো চাষের প্রার্থনা করে পূজা করা হয়। পূজার শেষে মুরগিগুলি দিয়ে খিচুড়ি রান্না করে গ্রামের সকল পুরুষেরা আহার করেন। পরের দুই দিন আবগে বঙ্গা ও মারাং বুরু প্রভৃতি উপাস্য দেবতার উদ্দেশ্যে পূজা করা হয়ে থাকে। নে তবে এরঃক সিম ঞতুমতে এমাম্‌ চালাম কানা, মিৎ ঠেনলে এরা, গেল বার ঠেন কানাইয়া মানাইয়াঃ মা জারগে দাঃ জুন্ডি দাঃক হোএ আগু, চাপে আগুই মার নিয়া আতোরেমানহরে দুকাঃক পাপাঃক রগ বিঘিনাঃ অনুবাদ:- এই যে বীজ বোনবার নামে দিচ্ছি, এক জায়গায় বুনলে যেন দশ জায়গায় হয়। জল যেন খুব হয়, বৃষ্টির জলে ভরিয়ে যেন নিয়ে যায় গ্রামের মধ্যে দুঃখের পাপের অসুখ বিসুখ তরুণদেব ভট্টাচার্য, পুরুলিয়া,ফার্মা কে এল প্রাইভেট লিমিটেড, ২৫৭-বি, বিপিন বিহারী গাঙ্গুলী স্ট্রিট, কলকাতা-১২, ২০০৯
ব্রুনাইয়ের জাতীয় পতাকা

ব্রুনাইয়ের জাতীয় পতাকা ১৯৫৯ সালের ২৯ সেপ্টেম্বর তারিখে প্রণীত হয়। সে সময় এটি যুক্তরাজ্যের একটি আশ্রিত রাজ্য ছিল। দেশটি ১৯৮৪ সালের ১লা জানুয়ারি ব্রুনাই দারুসসালাম (ব্রুনাই, শান্তির দেশ) নামের স্বাধীন দেশ হিসাবে যখন আত্মপ্রকাশ করে, তখন এই পতাকাটিই দেশের জাতীয় পতাকা হিসাবে গ্রহণ করা হয়। পতাকাটির কেন্দ্রস্থলে ব্রুনাইয়ের কোট অফ আর্মস বা জাতীয় প্রতীক হলুদ বর্ণের পটভূমিতে শোভা পেয়েছে। কর্ণ বরাবর সাদা ও কালো বর্ণের দুইটি সমান্তরাল রেখা রয়েছে। কোট অফ আর্মস বা জাতীয় প্রতীকটিতে রয়েছে একটি নতুন চাঁদ, যা ইসলামের প্রতীক। এর সাথে যুক্ত অবস্থায় রয়েছে একটি ছাতা, যা রাজতন্ত্রের প্রতীক। চাঁদটির নিচে রয়েছে একটি ফিতা। চাঁদ ও ফিতাটিতে আরবি ভাষায় লেখা আছে, "ব্রুনাই রাজ্য, শান্তির স্থান", এবং কলেমা (ইসলাম ধর্মের প্রথম স্তম্ভ)। দক্ষিণপূর্ব এশিয়াতে হলুদ রঙটি রাজবংশের প্রতীক বর্ণ হিসাবে ব্যবহার করা হয়। ব্রুনাই ছাড়াও মালয়েশিয়া ও থাইল্যান্ডের জাতীয় পতাকা, এবং ইন্দোনেশিয়ার রাষ্টপতির পতাকাতে হলুদ বর্ণ ব্যবহার করা হয়েছে।
ব্যাচেলর (চলচ্চিত্র)

ব্যাচেলর হচ্ছে মোস্তফা সরয়ার ফারুকী পরিচালিত ২০০৪ সালে মুক্তিপ্রাপ্ত একটি বাংলাদেশী চলচ্চিত্র। এর কাহিনী রচনা করেছেন জনপ্রিয় সাহিত্যিক এবং সাংবাদিক আনিসুল হক। ব্যাচেলর ছবিটিতে পরিচালক তৎকালীন এবং বর্তমান সময়ের সামাজিক সম্পর্কের অসংগতির চিত্র বেশ সুনিপুণভাবে তুলে ধরেছেন। আহমেদ রুবেল শাবনূর অপি করিম হুমায়ুন ফরীদি মারজুক রাসেল ফেরদৌস আরমান পারভেজ মুরাদ জয়া আহসান এই চলচ্চিত্রের সংগীত পরিচালনা করেছেন বাপ্পা মজুমদার ও এস আই টুটুল। মোস্তফা সরয়ার ফারুকী বাংলাদেশের চলচ্চিত্র "মোস্তফা সরয়ার ফারুকীর 'পিঁপড়াবিদ্যা' ও 'ডুবো শহর'"। সাপ্তাহিক। সংগ্রহের তারিখ ১০ এপ্রিল ২০১৪। [স্থায়ীভাবে অকার্যকর সংযোগ] "ব্যাচেলর (২০০৪)"। ১৭ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০১৪।  "খল চরিত্রে মুরাদ"। জনকণ্ঠ। সংগ্রহের তারিখ ২৮ মার্চ ২০১৪। [স্থায়ীভাবে অকার্যকর সংযোগ]
ভবপ্রীতানন্দ ওঝা

ভবপ্রীতানন্দ ওঝা (১৮৮৬-১৯৭০) ভারতের মানভূম অঞ্চলের বিখ্যাত ঝুমুর কবি ছিলেন। ভবপ্রীতানন্দ ওঝা ১৮৮৬ খ্রিষ্টাব্দে আশ্বিন মাসের নবমী তিথিতে ব্রিটিশ ভারতের বৈদ্যনাথ ধামের নিকট কুণ্ডা গ্রামে ত্রিপুরানন্দ ওঝার জ্যেষ্ঠ পুত্র রূপে জন্মগ্রহণ করেন। অল্পবয়সে তিনি পিতৃহারা হন। ভবপ্রীতানন্দ সংস্কৃত, হিন্দী, বাংলা, ব্রজবুলি ভাষায় দক্ষ ছিলেন এবং রামায়ণ, মহাভারত, পুরাণ প্রভৃতি ধর্মশাস্ত্রে তার অগাধ পাণ্ডিত্য ছিল। কাশীপুররাজ জ্যোতিপ্রসাদ সিং দেও তার পৃষ্ঠপোষক ছিলেন। ভবপ্রীতানন্দ অপুত্রক ছিলেন বলে বোড়ামের শিরোমণি হাজরাকে ধর্মপুত্র হিসেবে গ্রহণ করেন, যার উদ্যোগে পরবর্তীকালে ভবপ্রীতানন্দের ঝুমর রসমঞ্জরী প্রকাশিত হয়। ১৯৭০ খ্রিষ্টাব্দের ১৫ই মার্চ ভবপ্রীতানন্দ মৃত্যুবরণ করেন। ভবপ্রীতানন্দের সর্বশ্রেষ্ঠ কীর্তি বৃহৎ ঝুমর রসমঞ্জরী গ্রন্থটি যেখানে তার লেখা ২২৭টি ঝুমুর গান স্থান পেয়েছে। তিনি রাধা ও কৃষ্ণের প্রেম বিষয়ক বেশ কিছু পালাবন্দী ঝুমুর রচনা করেন, যার মধ্যে অথ শ্রীরাধিকার দুর্জয় মান ভঞ্জন পালা, শ্রী শ্রী কৃষ্ণকালী বর্ণন পালা, অথ জল সম্বাদ পালা প্রভৃতি উল্লেখযোগ্য। এছাড়া তিনি শ্রী বৈদ্যনাথ মাহাত্ম্য বর্ণন, চৌত্রিশাক্ষরে কালীর স্তব, বর্ণমালানুক্রমিক মাতৃনাম স্তব, ত্রিপুরাস্তব ইত্যাদি আধ্যাত্মিক মার্গের বেশ কয়েকটি ঝুমুর রচনা করেন। মহাভারতের কাহিনী অবলম্বনে তিনি অভিমন্যু বধ পালা, কুন্তী গান্ধারীর কোন্দল, ভীষ্মের শোকে গঙ্গার বিলাপ ইত্যাদি পালাবন্দী ঝুমুর রচনা করেন। এছাড়া তিনি বেশ কয়েকটি শ্যামাসঙ্গীত রচনা করেন যা তার লেখা ঝুমুর গানগুলির মতো জনপ্রিয়তা লাভ করতে পারেনি। ভবপ্রীতানন্দ রচিত ঝুমুর গানগুলিকে ভাদরিয়া, পালাবন্ধ, খ্যামটা, বাউলধর্মী, কীর্তনাঙ্গ এবং বার তালিয়া এই ছয় প্রকারে বিভক্ত করা যেতে পারে। মহামানবের প্রবল প্রতাপান্বিত, সদ্‌গুণাশয়, শরণাগতবৎসল, পরম উদারহৃদয় পঞ্চকোটাধীশ্বর দর্শনে করুণার্দ্রচিত্ত হইয়া, আমার গ্রাসাচ্ছাদনের জন্য ত্রিশ টাকা মাসিক বৃত্তিদান করিয়া, আমার অরণ্যবাস নিবারণপূর্বক বৈদ্যনাথ ধামে দুই হাজার টাকার পোক্তা দালান খরিদ করিয়া বসবাসের জন্য আমায় দান করিয়াছেন। শ্রীশ্রীমান্‌ মহারাজ বাহাদুর আমার প্রতি এই রূপ কৃপা প্রকাশ না করিলে, অদ্যাবধি আমার জীবনরক্ষায় সংশয় ঘটিত, অতএব শ্রীশ্রীমহারাজ বাহাদুর আমার ভয়ত্রাতা এবং অন্নদাতা পিতাস্বরূপ। সুভাষ রায়, ঝুমর শিল্পী ভবপ্রীতানন্দ ওঝাঃ জীবন ও সাহিত্য, প্রথম প্রকাশ -২০০২, প্রকাশনী- বর্ণালী, ৭৩, মহাত্মা গান্ধী রোড, কলকাতা-৯ ১৩২৪ বঙ্গাব্দের ২০শে ফাল্গুনে ভবপ্রীতানন্দ ওঝার লিখিত পত্র
ব্যাচেলর (দ্ব্যর্থতা নিরসন)

ব্যাচেলর বলতে সাধারণ অবিবাহিত পুরুষদের বোঝানো হয়। তবে এটি অন্যান্য যে অর্থ প্রকাশ করতে পারে: ব্যাচেলর (বাংলাদেশী চলচ্চিত্র) স্নাতক উপাধির ইংরেজি পরিভাষা বিজ্ঞানে স্নাতক (ব্যাচেলর অফ সায়েন্স বা বি এসসি) কলা ও মানববিদ্যায় স্নাতক (ব্যাচেলর অফ আর্টস বা বি এ) বাণিজ্যে স্নাতক (ব্যাচেলর অফ কমার্স বা বি কম) প্রযুক্তিতে স্নাতক (ব্যাচেলর অফ টেকনোলজি) সঙ্গীতে স্নাতক (ব্যাচেলর অফ মিউজিক) চারুকলায় স্নাতক (ব্যাচেলর অফ ফাইন আর্ট) চিকিৎসাবিজ্ঞান ও শল্যচিকিৎসায় স্নাতক (ব্যাচেলর অফ মেডিসিন, ব্যাচেলর অফ সার্জারি, এম বি বি এস) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
চীন জাতীয় ক্রিকেট দল

চীন জাতীয় ক্রিকেট দল আন্তর্জাতিক ক্রিকেট অঙ্গনে গণপ্রজাতন্ত্রী চীনের প্রতিনিধিত্বকারী ক্রিকেট দল। এ দলটি চীন ক্রিকেট সংস্থা কর্তৃক পরিচালিত হচ্ছে। ২০০৪ সালে আন্তর্জাতিক ক্রিকেট কাউন্সিলের অনুমোদনলাভকারী সদস্যের মর্যাদা পায়। বিশেষ প্রশাসনিক অঞ্চল হিসেবে হংকং আইসিসিতে নিজস্ব ক্ষমতায় ১৯৬৯ সালে সহযোগী সদস্য হওয়ার প্রেক্ষিতে হংকং দলের কোন খেলোয়াড় আন্তর্জাতিক প্রতিযোগিতায় চীনের প্রতিনিধিত্ব করতে পারবেন না। ১৮৫৮ থেকে ১৯৪৮ সালের মধ্যে দেশের বৃহত্তম ক্লাব দল সাংহাই ক্রিকেট ক্লাব সফরকারী দলগুলোর বিপক্ষে অনেকগুলো খেলায় অংশ নিলেও আনুষ্ঠানিকভাবে জাতীয় দলের মর্যাদা পায়নি। সেপ্টেম্বর, ২০০৫ সাল থেকে চীন ক্রিকেট সংস্থা এশিয়ান ক্রিকেট কাউন্সিলের সহযোগিতায় আটটি কোচিং/আম্পায়ারিং প্রশিক্ষণ কোর্স পরিচালনা করেছে। বেইজিং, সাংহাই, শেনইয়াং, দালিয়ান, গুয়াংজু, শেনজেন, চংকিং, থিয়েনচিন এবং জিনান - চীনের এ নয়টি শহরে ক্রিকেট খেলা অনুষ্ঠিত হয়। ১৫০-এরও অধিক বিদ্যালয় ক্রিকেটের সাথে জড়িত। ২০০৯ সালের এসিসি ট্রফি চ্যালেঞ্জ প্রতিযোগিতায় চীন তাদের প্রথম কোন প্রতিনিধিত্বমূলক প্রতিযোগিতায় অংশগ্রহণ করে। মালদ্বীপের কাছে ৩১৫ রানে পরাজয়বরণসহ গ্রুপ পর্বের সবগুলো খেলাতেই হেরে যায় চীন দল। সপ্তম স্থান নির্ধারণী খেলায় চীন প্রথম কোন আন্তর্জাতিক খেলায় জয়লাভ করে। খেলায় তারা ১১৮ রানে মায়ানমার দলকে পরাজিত করে। * ২০০৯: সপ্তম স্থান * ২০১০: ষষ্ঠ স্থান * ২০১২: ষষ্ঠ স্থান * ২০০৯: দ্বাদশ স্থান * ২০১০: ষষ্ঠ স্থান (এসিসি ট্রফি চ্যালেঞ্জ বিভাগেই অবস্থান) ২০১৪ এশিয়ান গেমসে ১৫-জন খেলোয়াড়কে নির্বাচিত করা হয়। নিম্নের তালিকায় তাদের নাম তুলে ধরা হলো: ওয়াং লেই হু গাউফেং ঝাও গাওশেং থিয়েন হাইইয়াং (উইঃ) লি জিয়ান ওয়াং জিং সান লেই হ্যান মিনজিয়ান কিং পেং ঝ্যাং পেং ঝাং পেং জিয়াং শুইয়াও ঝং ওয়েনই সং ইয়াংইয়াং গি অংশেং ঝাং ওফেই ইয়াং উসং China cricket archive
বীরেশ্বর বরুয়া

বীরেশ্বর বরুয়া (ইংরেজি: Bireswar Baruah; অসমীয়া: বীরেশ্বর বরুৱা) রামধেনু যুগের একজন প্রসিদ্ধ কবি ও সমালোচক। তিনি একাধারে গল্পকার, নিবন্ধকার, ঔপন্যাসিক, শিশু সাহিত্যিক ও অনুবাদক। বীরেশ্বর বরুয়া ভারতীয় প্রশাসনিক সেবার (আই.এ.এস) বিষয়া হিসেবে উপায়ুক্ত, শিক্ষা সচিব, সাংস্কৃতিক ও ক্রীড়া সচিব হিসেবে কার্যনির্বাহ করেছেন। নির্বাচিত কবিতার জন্য তিনি ভারতীয় ভাষা পরিষদ পুরস্কার ও অসম সাহিত্য সভা পুরস্কার লাভ করেছেন। নির্জন নাবিক অচিন আরাও অন্য এক জোনাক অনেক মানুহ অনেক ঠাই আরু নির্জনতা নির্বাচিত কবিতা প্রথম রাগিনী প্রতিচ্ছবি মহাজীবনর পাণ্ডুলিপি অনেক পুতলার নাচ মন জেতুকার পাত রামধেনু যুগ আরু পরবর্তী কাল সাহিত্য আরু সাধনা একান্ত নির্জন অন্যপূর্বা "সাহিত্য অকাডেমি বঁটা বিজয়ী অসমীয়াসকলর তথ্য"। সাহিত্য অকাডেমি। ৭ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ নৱেম্বর ১৬, ২০১২।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
ক্যাম্প ডেভিড

ক্যাম্প ডেভিড মার্কিন যুক্তরাষ্ট্রের রাষ্ট্রপতিদের বিশ্রাম স্থান হিসেবে পরিচিত। ১৯৫৩ সালের পূর্ব পর্যন্ত এটি শাংগ্রি-লা নামে পরিচিতি ছিল। ওয়াশিংটন ডিসি’র ৬২ মাইল (১০০ কিমি) উত্তর-উত্তর-পশ্চিমাংশের মেরিল্যান্ডের থারমন্টের কাছে ক্যাটোকটিন মাউন্টেইন পার্কে অবস্থিত। আনুষ্ঠানিকভাবে এ স্থানটি নেভাল সাপোর্ট ফ্যাসিলিটি থারমন্ট নামে পরিচিত। মূলতঃ এটি একটি সামরিক স্থাপনা যা মার্কিন যুক্তরাষ্ট্রের নৌবাহিনীর সদস্যগণ দায়িত্ব পালন করেন। পর্বতসঙ্কুল এলাকায় ২০০ একর (৮১ হেক্টর) এলাকা নিয়ে ক্যাম্প ডেভিড গড়ে উঠেছে। সর্বোচ্চ নিরাপত্তা বেস্টনি বিদ্যমান থাকায় সাধারণ জনগণের প্রবেশাধিকার নিষিদ্ধ। আরব-ইসরায়েলি সংঘাতের প্রেক্ষিতে ১৯৭৮ সালে মিশরের রাষ্ট্রপতি আনোয়ার আল সাদাত ও ইসরাইলের প্রধানমন্ত্রী মেনাখেম বেগিন এখানেই ঐতিহাসিক চুক্তি স্বাক্ষর করেছিলেন যা ক্যাম্প ডেভিড চুক্তি নামে পরিচিতি পায়। "Park Map Viewer." Catoctin Mountain Park. Retrieved on February 4, 2011. "Thurmont town, Maryland ওয়েব্যাক মেশিনে আর্কাইভকৃত ২৪ নভেম্বর ২০১১ তারিখে." US Census Bureau. Retrieved on February 4, 2011. "Frequently Asked Questions." Catoctin Mountain Park, Retrieved on February 4, 2011. "10. Where is Camp David? The Presidential Retreat is within the park however, it is not open to the public and its location is not shown on our park maps for both security and privacy. If you're interested in historical information, visit our Presidential Retreat webpage." উইকিমিডিয়া কমন্সে ক্যাম্প ডেভিড সংক্রান্ত মিডিয়া রয়েছে। দাপ্তরিক ওয়েবসাইট from White House page Camp David from the Federation of American Scientists Digital documents regarding Camp David, Dwight D. Eisenhower Presidential Library ওয়েব্যাক মেশিনে আর্কাইভকৃত ১৪ জানুয়ারি ২০০৯ তারিখে
নাস্তিক সক্রিয়কর্মী ও শিক্ষাবিদদের তালিকা

এটি নাস্তিকদের একটি তালিকা। মূলত ব্যাপক অর্থে নাস্তিক্যবাদ বলতে বুঝায়, উপাস্যদের অস্তিত্বের প্রতি বিশ্বাস প্রত্যাখ্যান করা। নেতিবাচক অর্থে, নাস্তিক্যবাদ হলো, উপাস্যের কোনো অস্তিত্ব নেই এই অর্থে বিশেষভাবে অবস্থান করা। সর্বাধিকভাবে, কেবল উপাস্যদের অস্তিত্বের প্রতি বিশ্বাসের অভাবের কারণে নাস্তিক্যবাদ গড়ে উঠে। এই তালিকা জীবিত এবং মৃত ব্যক্তিসংক্রান্ত, নাস্তিক্যবাদ যাদের উল্লেখযোগ্য কার্যক্রম বা সামাজিক অবস্থার সঙ্গে প্রাসঙ্গিক, এবং যারা ​​প্রকাশ্যে নাস্তিক হিসাবে নিজেদের প্রকাশ করেছেন। ক্লার্ক অ্যাডামস (১৯৬৯–২০০৭): বিশিষ্ট আমেরিকান মুক্ত চিন্তাবিদ নেতা এবং কর্মী। আইয়ান হিরসি আলী (জন্ম ১৯৬৯): ডাচ নারীবাদী এবং রাজনীতিবিদ। নাতালি এঙ্গিয়ার (জন্ম ১৯৫৮): নন ফিকশন লেখক এবং নিউ ইয়র্ক টাইমস এর বিজ্ঞান সাংবাদিক; ১৯৯১ সালে বিট প্রতিবেদনের জন্য পুলিৎজার পুরস্কার বিজয়ী। ড্যান বার্কার (জন্ম ১৯৪৯): আমেরিকান নাস্তিক কর্মী, ধর্ম থেকে স্বাধীনতা ফাউন্ডেশন বর্তমান সহ সভাপতি। ওয়াল্টার ব্লক (জন্ম ১৯৪১): অস্ট্রিয়ান স্কুল অর্থনীতিবিদ এবং নব্যউদারনীতিবাদি "In college, after reading material from American Atheists, he became, in his words, 'a pretty hard core atheist.'" Clark Adams: 1969–2007 ওয়েব্যাক মেশিনে আর্কাইভকৃত ২৬ ফেব্রুয়ারি ২০০৯ তারিখে, American Humanist Association News Flash, May 24, 2007 (Accessed April 14, 2008) Ian Buruma (২০০৫-০৮-০৫)। "Sacred freedom"। Financial Times। সংগ্রহের তারিখ ২০০৬-১২-২২। Too much reason can reform a faith away, which would be fine with Hirsi Ali, who regards herself as an atheist.  Infidel author promotes her second book, Lateline, Australian Broadcasting Corporation (ABC) "My God Problem"। ১০ জানুয়ারি ২০০৬ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৪।  "Minister Turned Atheist"। ২৬ মে ২০১২ তারিখে মূল থেকে আর্কাইভ করা। সংগ্রহের তারিখ ২৬ মে ২০১২।  Block, Walter. "Open Letter to Ron Paul by Walter Block." LewRockwell.com. 28 December 2007. [১]
মিনের্ভারইয়া মুদ্দুরাজা

মিনের্ভারইয়া মুদ্দুরাজা (বৈজ্ঞানিক নামঃ Minervarya mudduraja, সাধারণ নামঃ Muddu Raja fejervarya) পশ্চিমঘাট পর্বতমালার একটি এন্ডেমিক উভচর। ১৭ শতাব্দীর শাসক মুদ্দুরাজা, যিনি মাদিকেরীর প্রতিষ্ঠাতা ছিলেন, তার নামানুসারে ব্যাঙের এই প্রজাতির নামকরণ করা হয়েছে। পশ্চিমঘাট পর্বতমালার মিনের্ভারইয়া গণের সদস্যদের মধ্যে মিনের্ভারইয়া মুদ্দুরাজা অপেক্ষাকৃত বড়। স্ত্রী ব্যাঙের লম্বিত নাসা থেকে নির্গমনপথ পর্যন্ত দৈর্ঘ্য হচ্ছে ৪৫ মিমি. (১.৮ ইঞ্চি) (সাধারণত ৩৮ মিমি. - ৪৪ মিমি.)। এটি এমন একটি প্রজাতি যা শুধু বাহ্যিক গঠন দ্বারা চিহ্নিত করা সহজ নয়। মাইটোকন্ড্রিয়াল ডিএনএ বিশ্লেষণের মাধ্যমে প্রজাতিটি প্রথম শনাক্ত করা হয়। এই ব্যাঙ রাস্তার ধারে দেখা যায় এবং ভেজা শস্যক্ষেত্রে বাদে অন্যান্য জলময় এলাকায় দেখা যায়। বর্তমানে এই প্রজাতিটি কর্ণাটকের মুদিগেরে থেকে মাদিকেরী পর্যন্ত পরিচিত। AmphibiaWeb: উভচর জীববিজ্ঞান এবং সংরক্ষণ সম্পর্কিত তথ্য Kuramoto, M.; Joshy, S. H.; Kurabayashi, A.; Sumida, M. (২০০৭)। "The genus Fejervarya (Anura: Ranidae) in central Western Ghats, India, with descriptions of four new cryptic species"। Current Herpetology। 26 (2): 81–105। ডিওআই:10.3105/1881-1019(2007)26[81:TGFARI]2.0.CO;2। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Frost, Darrel R. (২০১৪)। "Zakerana mudduraja (Kuramoto, Joshy, Kurabayashi, and Sumida, 2008)"। Amphibian Species of the World: an Online Reference. Version 6.0। American Museum of Natural History। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১৪।  উইকিমিডিয়া কমন্সে মিনের্ভারইয়া মুদ্দুরাজা সংক্রান্ত মিডিয়া রয়েছে।
দইগোটা

দইগোটা (ইংরেজি: Achiote বা lipstick tree) (Bixa orellana) হচ্ছে আমেরিকা অঞ্চলের ছোট গুল্ম জাতীয় গাছ। শুভ্র এই ফুলে পাপড়ির কিঞ্চিত গোলাপি আভা যেন স্নিগ্ধতার পরশ বুলিয়ে দেয় হৃদয়-মনকে। ফুলের মাঝে ঘন পুংকেশরগুলো কুকড়িয়ে ফুলের সৌন্দর্য্যকে আরো বাড়িয়ে দেয়। এ গাছের ফলগুলোও বেশ সুন্দর। ফলগুলো লাল বর্নের এবং এর ত্বক স্পাইনযুক্ত। এর বীজ থেকে হলুদাভ-কমলা বর্ণের রঞ্জক (বিক্সিন) পাওয়া যায়। কিছু দেশে এর রঞ্জক শরীর, বিশেষ করে ঠোট রং করার কাজে ব্যবহার করা হয়, তাই এর ডাকনাম হচ্ছে- লিপস্টিক গাছ। এর রঞ্জক মিস্টি দইয়ের রং করতে ব্যবহৃত হয়। এজন্যে এ গাছকে আঞ্চলিকভাবে দই-গোটা গাছ বলে। কলম্বিয়ার মতো উন্নয়নশীল দেশগুলোতে লোক ঔষধি কাজে এবং সাধারণ সংক্রমণে ব্যবহার করা হয়। দইগোটা মাইক্রোবিয়াল দ্বারা সৃষ্ট সংক্রমণের চিকিৎসায় কলম্বিয়াতে ব্যবহৃত হয়। Kew World Checklist of Selected Plant Families "Health benefits of Achiote (Bixa orellana)"। Herbcyclopedia। ২৪ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৪ ডিসে ২০১২।  উইকিমিডিয়া কমন্সে দইগোটা সংক্রান্ত মিডিয়া রয়েছে। With fruits in Hyderabad, India. Fruit in Hyderabad, India. Split seed pod Edison & Ford Winter Estates, Ft Myers, Florida. Bixa orellana - MHNT In General Emilio Aguinaldo, Cavite Fruit B. orellana and annatto[স্থায়ীভাবে অকার্যকর সংযোগ] Van Wyk, Ben-Erik (2005). Food Plants of the World. Portland, Oregon: Timber Press, Inc. আইএসবিএন ০-৮৮১৯২-৭৪৩-০
শতবর্ষ ব্যাপী যুদ্ধ

শতবর্ষ ব্যাপী যুদ্ধ শুরু হয় ১৩৩৮ সালে যখন ইংল্যান্ডের রাজা তৃতীয় এডওয়ার্ড অবৈধ ভাবে ফ্রান্সের সিংহাসন দাবি করেন। এটি ছিল ফ্রান্স ও ইংল্যান্ডের মধ্যে দীর্ঘকালীন যুদ্ধ। যুদ্ধে ফ্রান্সের রাজা প্রথমে পরাজিত হয়ে পলায়ন করে। পরবর্তীতে ফরাসি বীর কন্যা জোন অফ আর্ক বীরত্বের মাধ্যমে ইংল্যান্ডেকে পরাজিত করতে সক্ষম হন। অবশেষে ১৪৫৩ সালে এ যুদ্ধ সমাপ্ত হয়। উইকিমিডিয়া কমন্সে শতবর্ষ ব্যাপী যুদ্ধ সংক্রান্ত মিডিয়া রয়েছে। The Hundred Years War and the History of Navarre Timeline of the Hundred Years War[স্থায়ীভাবে অকার্যকর সংযোগ] The Hundred Years' War (1336–1565) by Dr. Lynn H. Nelson, University of Kansas Emeritus The Hundred Years' War information and game Library of Congress Web Archives আর্কাইভকৃত ১৩ সেপ্টেম্বর ২০০২ তারিখে The Company Of Chivalry: Re-enactment Society at the time of the 100 Years War ওয়েব্যাক মেশিনে আর্কাইভকৃত ২৮ আগস্ট ২০০৮ তারিখে Jean Froissart, "On The Hundred Years War (1337–1453)" ওয়েব্যাক মেশিনে আর্কাইভকৃত ৪ আগস্ট ২০১১ তারিখে from the Internet Medieval Sourcebook Online database of Soldiers serving in the Hundred Years War